Pitkän linjan näyttelijä tuli tunnetuksi muun muassa Velipuolikuusta ja Simpauttajasta.

Näyttelijä Esko Hukkanen on kuollut. Hän oli kuollessaan 88-vuotias. Hukkasen kuolemasta kertoi Iisalmen Sanomat (siirryt toiseen palveluun).

Hukkanen on näytellyt muun muassa Joensuun, Oulun ja Lahden kaupunginteattereissa.

Suuri yleisö muistaa hänet lukuisista tv- ja elokuvarooleistaan. Hukkanen näytteli esimerkiksi elokuvissa Simpauttaja, Kivenpyörittäjän kylä ja Painija. Moni muistaa Hukkasen myös tv-sarjoista Velipuolikuu, Metsolat ja Elämän suola.